Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 2579

c) a (3) bekezdés első albekezdése helyébe a következő rendelkezés lép: „(3) Más területeken a Tanács a 189b. cikkben megállapított eljárásnak megfelelően, valamint a Gazdasági és Szociális Bizottsággal és a Régiók Bizottságával folytatott konzultációt követően fogadja el azokat az általános cselekvési programokat, amelyek az elérendő elsődleges célkitűzéseket meghatározzák.” 36. A 130w. cikk (1) bekezdése helyébe a következő bekezdés lép: „(1) E szerződés egyéb rendelkezéseinek sérelme nélkül a Tanács a 189b. cikkben megállapított eljárásnak megfelelően elfogadja a 130u. cikkben említett célkitűzések elérésének előmozdításához szükséges intézkedéseket. Ezek az intézkedések többéves programok formáját is ölthetik.” 37. A 137. cikk a következő bekezdéssel egészül ki: „Az Európai Parlament tagjainak száma nem haladhatja meg a hétszázat.” 38. A 138. cikk a következőképpen módosul:

Source: https://magyarkozlony.hu/hivatalos-lapok/f4a47c4158b2eb59c5b440f523997426d1c70adc/dokumentumok/f626c1259cf359d27859685440be3f028eb56a15/letoltes